IKTATÓSZÁM: 7/2-44/2019 TÁRGY:Az esztergár lejos család-és gyermekjóléti szolgálat és központ álláshelyeinek meghatározásáról

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2019. november 6.**-**i NYÍLT ÜLÉSÉRE

Előterjesztő: HUMÁN FŐOSZTÁLY

előterjesztés készítője: Gusa Erna szociális és gyermekvédelmi ügyintéző

ELŐADÓ:társulási tanács elnöke

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: PÉTERFFY ATTILA POLGÁRMESTER

Tisztelt Társulási Tanács!

Az Esztergár Lajos Család- és Gyermekjóléti Szolgálat és Központ (továbbiakban: Intézmény) kötelező feladatellátása 2018. szeptember 1. napjától óvodai és iskolai szociális segítő tevékenységgel bővült. A társulási tanács 28/2018. (VIII.14.) sz. nyílt határozata alapján a feladathoz igazított 32 fős létszámbővítésről a tanács 2019. december 31. napjáig tartóan döntött. A határozott időt az állami támogatás határozott ideig történő folyósítása indokolta.

A gyermekek védelméről és a gyámügyi igazgatásról szóló 1997. évi XXXI. törvény 40/A. § (2.) bekezdés a) pontja 2018. szeptember 1-jétől kiegészült egy ag) alponttal, melynek értelmében a gyermekjóléti központ egyéni és csoportos speciális szolgáltatása – az utcai szociális munka, a kórházi szociális munka, a készenléti szolgálat, a jogi és pszichológiai tanácsadás, a családkonzultáció/családterápia tevékenység mellett – kiegészül **az óvodai és iskolai szociális segítő tevékenység** biztosításával.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló15/1998.(IV.30.) NM rendelet szerint 1000 fő köznevelési intézményben nyilvántartott gyermekre vetítve az intézményeknek 1 fő óvodai és iskolai szociális segítőt szükséges foglalkoztatni.

A feladathoz szükséges dolgozói létszám az óvodai és iskolai beiratkozások után, Pécs és a Pécsi Járás tekintetében az Oktatási Hivatal adatközlése szerint került meghatározásra.

A szakmai létszám emeléséhez kapcsolódó **állami támogatás** a Magyarország 2020. évi központi költségvetéséről szóló 2019. évi LXXI. törvény 2. sz. mellékletében (a helyi önkormányzatok általános működésének és ágazati feladatainak támogatása) **rögzítésre került**, az előirányzat: 5519,5 millió forint. Az önkormányzatokat megillető támogatás éves összegét a szociál- és nyugdíjpolitikáért felelős miniszter 2019. november 30-áig állapítja meg.

Mindezek alapján javasolható, hogy az **óvodai és iskolai szociális segítők létszáma 30 főben, határozatlan időre** kerüljön meghatározásra.

A szociális igazgatásról és a szociális ellátásokról szóló 1993. évi III. törvény 64/A. szakasza és a gyermekek védelméről és a gyámügyi igazgatásról szóló 1997. évi XXXI. törvény a 40/A.§. (2) bekezdés d) pontja szabályozza a szociális diagnózis készítésének feltételeit. Az ehhez kapcsolódó szakmai létszámminimumot a 15/1998.(IV.30) NM. rendelet szerint kell meghatározni. Az Intézmény az említett jogszabályi kötelezettség miatt 2020. január 1-jétől **egy fő szociális diagnózist készítő esetmenedzsert** is köteles foglalkoztatni.

A szakmai létszámhoz kapcsolódó központi támogatási ennél a feladatnál is a Magyarország 2020. évi központi költségvetéséről szóló 2019. évi LXXI. törvény 2. sz. mellékletében került meghatározásra.

A fentiek alapján javaslom a Tisztelt Társulási Tanácsnak, hogy a jogszabályok által meghatározott feladatellátási kötelezettség biztosítása érdekében 2020. január 1-jétől határozatlan időre szólóan az Intézmény álláshelyeinek számát 132,5 főben állapítsa meg.

Pécs, 2019. október 31.

Dr. Maulné Dr. Tóth Csilla

főosztályvezető